da en en en fr de da id da sv da da da da da da da da en en
1. holdets slutprogram må ændres, men ellers: - Hvilken trist weekend - Svanholm Cricketklub
Tirsdag d. 26. juni 2012 kl. 20:53 af Henrik Pfaff
Kampen er nu aftalt til weekenden enten lørdag eller søndag d. 28 eller 29. juli. DCF får oven i det en større hovedpine, idet landsholdets division fire turnering siges at skulle finde sted i Malaysia under den danske turnerings tredjesidste og næstsidste runde.
2. holdet ude mod Ishøj kunne stille op med hele tre spillere, der var med på det danske landshold i Dubai. Ingen af dem gjorde dog meget væsen af sig i den flere gange regnvejrsafbrudte kamp.
Banen i Ishøj var langhåret og tung efter megen fredagsregn og manglende slåning og pitchen helt uden liv. Gærdespillerne skulle nærmest grave bolden op og slowbowlerne fik ind i mellem ligefrem bolden til at trille. Ishøj vandt lodtrækningen og sendte Svanholm i den våde outfield. I Adnan Elahi havde Ishøj manden under disse omstændigheder. Han er komplet upåvirket af, at det måske går lidt langsomt og carried sit bat i en halvleg på 55 på 152 bolde ud af den samlede score på 156 for 8.
Den slags skæverter leverede 2. holdet 28 af mod Ishøj. Her Bobby Malik mod Ishøjs topscorer Adnan Elahi
Flere af klubbens hold har en sygdom, der hedder en alt for stor ekstrakonto. Her sørgede 2. holdet for at Ishøj hele tiden blev forsynet med point - 34 – heraf 28 udenom eller mere end en udenom hver anden over. Havde holdet indskrænket sig til samme antal som Ishøj (15) havde det vundet.
Men ellers fandt 2. holdet – bortset fra sidse gærdet, da det var for sent - aldrig løsningen på, hvordan man akkumulerer en score under disse omstændigheder. Det virkede fuldstændig tåbeligt, at se Sahadat Riaz som åbner bruge 73 bolde for at lave 17. Han stod jo og spillede kampen i hænderne på Ishøj. Til sidst regnede det igen heftigt for nu at fortælle at denne elendige sommer også ville spolere Sct. Hans bålene, men da havde Ishøj gevinsten næsten i hus. Man kom i gang igen og Svanholms sidstegærde Shafqat Riaz (26x) og Basit Javed (29x) hævede fra 86 til slut totalen 144/9 – altså 12 for lidt.